CELEX: 32020D0971
Language: sk
Date: 2017-11-20 00:00:00
Title: Rozhodnutie Rady (Euratom) 2020/971 z 20. novembra 2017, ktorým sa schvaľuje, aby Európska komisia v mene Európskeho spoločenstva pre atómovú energiu uzavrela Dohodu o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej

7.7.2020   
               
               
                  SK
               
               
                  Úradný vestník Európskej únie
               
               
                  L 215/1
               
            
         ROZHODNUTIE RADY (Euratom) 2020/971
         z 20. novembra 2017,
         ktorým sa schvaľuje, aby Európska komisia v mene Európskeho spoločenstva pre atómovú energiu uzavrela Dohodu o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej
         RADA EURÓPSKEJ ÚNIE,
         so zreteľom na Zmluvu o založení Európskeho spoločenstva pre atómovú energiu, a najmä na jej článok 101 druhý odsek,
         so zreteľom na odporúčanie Európskej komisie,
         keďže:
         
                     (1)
                  
                  
                     Rada 29. septembra 2015 poverila Komisiu a vysokého predstaviteľa Únie pre zahraničné veci a bezpečnostnú politiku, aby začali rokovania s Arménskou republikou o rámcovej dohode.
                  
               
                     (2)
                  
                  
                     Uvedené rokovania boli úspešne ukončené a Dohoda o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej (ďalej len „dohoda“) bola parafovaná 21. marca 2017.
                  
               
                     (3)
                  
                  
                     Dohoda sa podpíše v mene Únie a predbežne sa bude vykonávať v súlade s jej článkom 385 až do jej nadobudnutia platnosti k neskoršiemu dátumu.
                  
               
                     (4)
                  
                  
                     Dohodou sa upravujú aj záležitosti patriace do pôsobnosti Európskeho spoločenstva pre atómovú energiu.
                  
               
                     5.
                  
                  
                     Na podpis a uzavretie dohody sa vzťahuje samostatný postup, pokiaľ ide o záležitosti patriace do pôsobnosti Zmluvy o Európskej únii a Zmluvy o fungovaní Európskej únie.
                  
               
                     (6)
                  
                  
                     Dohoda by sa preto mala uzavrieť aj v mene Európkseho spoločenstva pre atómovú energiu, pokiaľ ide o záležitosti patriace do pôsobnosti Zmluvy o Euratome.
                  
               
                     (7)
                  
                  
                     V článku 102 Zmluvy o Euratome sa uvádza, že dohoda nemôže pre Euratom nadobudnúť platnosť skôr, ako členské štáty oznámia Európskej komisii, že takáto dohoda sa stala vykonateľnou v súlade s ustanoveniami ich príslušných vnútroštátnych právnych predpisov.
                  
               
                     (8)
                  
                  
                     Uzavretie dohody Európskou komisiou konajúcou v mene Európskeho spoločenstva pre atómovú energiu by sa preto malo schváliť, pokiaľ ide o záležitosti patriace do výlučnej právomoci Európskeho spoločenstva pre atómovú energiu,
                  
               PRIJALA TOTO ROZHODNUTIE:
         
            Článok 1
            Týmto sa schvaľuje, aby Európska komisia v mene Európskeho spoločenstva pre atómovú energiu uzavrela Dohodu o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej, ako aj jej predbežné vykonávanie (1).
         
         
            Článok 2
            Toto rozhodnutie nadobúda účinnosť dňom nasledujúcim po jeho prijatí.
         
         
            V Bruseli 20. novembra 2017
            
               
                  Za Radu
               
               
                  predsedníčka
               
               M. REPS
            
         
         
            (1)  Text dohody sa uverejní spolu s rozhodnutím Rady o jej podpise.